VAUHTI KIIHTYY FESTIVAALI TAMPERE - LAUANTAI PRIORITY K-18
2026-08-29 22:00 UTC | Hakametsän jäähallin parkkialue
Tampereen Vauhti Kiihtyy! -festivaalin ohjelma on valmis!

Tampereen Vauhti Kiihtyy! julkisti viisi uutta esiintyjää, joiden myötä festivaalin ohjelma on valmis. Uusina niminä julkistettiin Juha Tapio, Popeda, Nylon Beat, Stratovarius ja Sonata Arctica. Näiden lisäksi Hakametsän jäähallin parkkipaikalla perjantaista lauantaihin 28.–29. elokuuta juhlittavilla festivaaleilla esiintyvät mm. Käärijä, Kaija Koo, Portion Boys, Kake Randelin ja Yö.

Tampereella viime vuonna 36 500 hengen ennätysyleisön kerännyt Tampere Vauhti Kiihtyy! kokoaa ensi kesänä Hakametsän hallin parkkialueelle yhteensä 16 kotimaista huippuartistia ja -yhtyettä. Kaksipäiväisen festivaalin ohjelma rakentuu suomalaisen popin, rockin ja iskelmän kärkinimistä. Festivaali järjestetään Tampereella neljättä kertaa.

Edullisista hinnoistaan tunnetun festivaalin lipunmyynti on käynnistynyt hyvin. Priority-lipun ostaneille on luvassa molempina festivaalipäivinä lisäksi yksi erillinen lisäesiintyjä Priority-alueella. Festivaalin kahden päivän kaveriliput ovat tällä hetkellä tarjoushintaisia 15.2. saakka jatkuvan ystävänpäiväkampanjan myötä.

- Halusimme rakentaa festivaalin, joka tuntuu aidosti koko kesän kohokohdalta. Ohjelmisto yhdistää tämän hetken kovimmat nimet ja yleisön rakastamat klassikot. Mukana on artisteja, jotka toimivat isolla lavalla ja tuovat festivaaliviikonloppuun energiaa, tunnetta ja yhteislaulua. Tervetuloa mukaan, sanoo Vauhti Kiihtyy! -festivaalin järjestäjä Marko Savolainen Rauhala Events Oy:stä.

Livemusiikin ohella tapahtuma panostaa viihtyvyyteen monipuolisella ruoka- ja juomatarjonnalla. Festivaalin järjestää
Rauhala Events Oy.

Vauhti Kiihtyy! -festivaalit järjestetään tulevana kesänä Tampereen lisäksi seitsemällä muulla paikkakunnalla. Viime vuonna viidellä paikkakunnalla järjestetty festivaali keräsi kaikkiaan yli 140 000 kävijää ja sai kiitosta edullisista lipuistaan, rennosta tunnelmastaan ja sujuvista järjestelyistään.

VAUHTI KIIHTYY! TAMPERE -FESTIVAALI
28.-29.8.2026 Hakametsän jäähallin parkkialue
Ovet auki perjantaina klo 13-01 ja lauantaina klo 12-01
Festivaalin ikäraja on 18 vuotta

Prioritylippu sisältää
– Sisäänpääsy festivaalialueelle molempina päivinä
– Priority-passi ja kaulanauha
– Oma katettu teltta-alue, jolta on näkyvyys lavalle
– Oma baari ja saniteettitilat
– Molempina päivinä yksi lisäesiintyjä Priority-alueella

Pe
Juha Tapio
Käärijä
Popeda
Portion Boys
Nylon Beat
Stratovarius
Yö

La
Kaija Koo
Elastinen
Sonata Arctica
Bess
Klamydia
Petri Nygård
Diandra
Kake Randelin
Ressu Redford

vauhtikiihtyyfestival.fi

Järjestäjä:
Rauhala Events Oy / Marko Savolainen

Visit event in our website: Tapahtumainfo.fi (https://tapahtumainfo.fi/tapahtuma/2026/08/vauhti-kiihtyy-festivaali-tampere-lauantai-priority-k-18/424189)
